Eišiškėse vald
Eišiškėse vald (leedu keeles Eišiškių seniūnija) on 2. järgu haldusüksus (vald) Leedus Šalčininkai rajooni territooriumil. Vald piirneb lõunas Valgevene territooriumiga. Valla pindala on 63 km². 2011. aasta seisuga elas seal 4436 inimest. Valla keskus on Eišiškėse linn, kus aastal 2011 oli 3416 elanikku. Vallamaja asub aadressil Gegužės a. 19, vallavanem on Miroslav Bogdiun.